**Referat fra styremøte i Telemark Travforbund torsdag 03. oktober 2019.**

**Tilstede: Jan Kristian Øverdal (leder), Thomas Tvedt, Agnar Svartdal, Marielle Bråthen, Katarina Østerholt.**

**Fravær: Stian Hovstø, Ine Dahl, Johan H. Undem (vara)**

**Jorunn Svensson (sekretær)**

**Møtet var lagt til Jarlsberg Travbane med påfølgende fellesmøte med representanter for styret i Vestfold Travforbund**

**Saksliste:**

Sak 26/19 **godkjenning av innkalling og referat.**  Godkjent

Sak 27/19 **Administrative rutiner, gjennomgang av forslag**. Forslaget ble gjennomgått med noen rettelser. Endelig vedtak utsatt til neste styremøte.

Sak 28/19 **Oppsummering årets Dyrsku** Regnskapet ligger an til et lite overskudd anslått til ca 12 000,- . Kvaliteten på hestene som stilles ut er svært bra. Det medfører at man betaler ut store beløp i premiepenger. Antall påmeldte hester økte med 22 % i forhold til foregående år. I 2020 vil utstillingen kollidere med klasseløpshelga og man forventer da lavere påmelding av travere. Logistikken vedrørende ankomst og avreise er problematisk, og man jobber for å finne bedre løsninger på dette.

Sak 29/19 **Oppsummering etter anleggskontaktenes rundtur til treningsanlegg i Telemark – fordeling av fridel DU midler.**  Med et unntak viser oppsummeringen godt vedlikehold og stor aktivitet på alle anlegg. Innen fristen 01.09. var det kommet inn 3 søknader til ekstrapotten av DU midler. **Vedtak:** Siljan bevilges kr. 10 000,- Fyresdal bevilges kr. 20 000,- Den siste søknaden ble tilsidesatt da formålet falt utenfor kriteriet for DU midlene slik reglene nå foreligger.

Sak 30/19 **Oppsummering fra landsrådsmøte.** Agenda fra siste landsrådsmøte ble i korthet gjennomgått. Referater fra landsrådsmøter sendes forbundets styremedlemmer og lagledere*.*

Sak 31/19 **Fremdrift «jobben mot politikerne».** Det jobbes for å få til et møte med «Telemarksbenken» på Stortinget der en delegasjon sammensatt av representanter fra Sørlandet og Telemark kan få tilkjennegitt hesten og travets betydning og vilkår. Viktig at de som skal fatte vedtak vedrørende spill og spillgrenser har innsikt i hvordan dette fungerer i forhold til hestesport.

Sak 32/10 **Eventuelt: Sponsordagen** 07.11.er under kontroll. **Galla/jubileumsfest** Nedsatt gruppe har hatt sitt første møte og er i gang med planleggingen. **Terminliste 2020** TTF er svært misfornøyd med forslaget som foreligger og høringsvar vil bli sendt innen fristen 07.10.19. **Omorganisering av travet i Telemark.** Nedsatt gruppe har ennå ikke innledet sitt arbeidet. Leder for gruppen kontaktes slik at dette igangsettes.

**Resten av kvelden ble benyttet til et konstruktivt møte der man diskuterte og gjennomgikk endelig agenda for årets felles høstkonferanse for Buskerud, Vestfold og Telemark.**